[{"text_idx": "#000001", "text": "Rusoj estas arestitaj, c\u0302ar ili lau\u0306das pacon, kaj tiu vorto estas nun malpermesita"}, {"text_idx": "#000002", "text": "Bildo : \u00ab pacon \u00bb en la rusa lingvo"}, {"text_idx": "#000003", "text": "Teni afis\u0302tabulon kun asteriskoj, svingi paketon de s\u0302inko, au\u0306 montrig\u0302i kun ekzemplero de \u00ab Milito kaj paco \u00bb : jen tri sufic\u0302aj motivoj por esti arestita en Rusio. En la c\u0302i-suba video tradukita en la angla fare de \u201cCourrier international\u201d, la \u201cWall Street Journal\u201d montras kiel la Kremlo subpremas c\u0302ian formon de kontestado \u2013 ec\u0302 supozita \u2013 esprimata de sia log\u0302antaro pri la milito en Ukrainio."}, {"text_idx": "#000004", "text": "\u00ab Mi estis arestita post malpli ol tridek sekundoj \u00bb, rakontas al la Wall Street Journal Dmitri Reznikov, studento pri sociologio c\u0302e la universitato de Moskvo. La sola krimo de la junulo estas, ke li starig\u0302is sur la Rug\u0302a placo, centre de Moskvo, kun afis\u0302tabulo, sur kio trovig\u0302is ok asteriskoj \u2013 la sama nombro de literoj, kiun entenas en la rusa lingvo la slogano \u00ab Ne al la milito \u00bb. La ok literoj kostis al tiu studento monpunon g\u0302is 600 eu\u0306roj, c\u0302ar lia mesag\u0302o atencis la kredeblecon de la rusia armeo."}, {"text_idx": "#000005", "text": "De la komenco de la rusia invado de Ukrainio, la 24an de februaro, la Kremlo plifortigis sian represian arsenalon, promulgante amendon, kiu ebligas puni g\u0302is ekvivalento de 12 000 dolaroj kaj dek kvin jaroj da malliberejo la civitanojn, kiuj senkreditigus la armeon au\u0306 cirkuligus informojn konsideratajn kiel mensogajn pri la milito."}, {"text_idx": "#000006", "text": "Per la ekzemploj de punoj deciditaj kontrau\u0306 tri rusaj civitanoj, la \"Wall Street Journal\" montras la amplekson de la cenzuro en la lando."}, {"text_idx": "#000007", "text": "Porti afis\u0302tabulon, ec\u0302 blankan, estas nun konsiderata kiel sufic\u0302a signo de malakordo por esti arestita."}, {"text_idx": "#000008", "text": "Rusio : manifestaciantoj arestitaj kaj torturitaj, justico silentigita... Jen la dua milito de Vladimir Putin"}, {"text_idx": "#000009", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}]